Lav et referat af nedenstående tekst:

Tekst:
I flere sæsoner har AaB's Nicolai Larsen hørt til blandt Superligaens mest stabile målmænd, som kun yderst sjældent faldt i øjnene med fejl. Det jævnt høje niveau har endda bragt ham ind omkring landsholdet, men i dette efterår har der været flere svipsere end normalt fra sjællænderen i det nordjyske mål. - Det har været lidt svingende. Jeg er klar over, at jeg har lavet nogle fejl, jeg ikke har lavet i de seneste to år. Men jeg tager det som en kompliment, at man begynder at finde alle de små fejl, fordi det er tegn på, at det er folk ikke vant til at se, siger Nicolai Larsen. Specielt i starten af sæsonen var der flere kostbare bommerter, med udvisningen i den mareridtskampen i Bukarest mod Steaua som et markant eksempel. Larsen så imidlertid ud til at være kommet ovenpå igen, indtil han i søndagens superligakamp mod FC Midtjylland var involveret i midtjydernes anden scoring. - Jeg vidste godt, at det ville blive svært at opretholde det meget høje niveau, som jeg har haft igennem længere tid. - På et tidspunkt ville der komme en nedgangsperiode. Den er kommet, og den synes jeg, at jeg arbejdede mig hurtigt ud af, selv om der kom lidt igen i weekenden mod FC Midtjylland, siger han. Larsen peger på, at han i denne sæson har haft mere fokus på at blive bedre med fødderne, så han kan fungere som en "ekstra markspiller", i stedet for blot at fyre bolden bevidstløst opad banen. - Vi kigger hele tiden på, hvordan jeg kan forbedre mig. Jeg er blevet bedre med fødderne, tager større risici i den del af spillet, og det kan koste lidt. Men det, vurderer vi, er en risiko, der er værd at løbe. - Men fejlene med hænderne er selvfølgelig ikke i orden. Det er det, jeg altid har vægtet højest, at jeg skal være sikker med hænderne. Men jeg er ikke ufejlbarlig. Den slags sker jo også for verdens bedste målmand, forklarer Nicolai Larsen. Han skal finde det stabile spil frem igen torsdag aften, hvis AaB skal have en chance for at hente de tre nødvendige point i Europa League mod Steaua Bukarest. Kampen i Aalborg begynder klokken 19.

Referat:
AaB's ellers solide målmand Nicolai Larsen har i efteråret lavet flere fejl end normalt.